ใจเย็นไว้ถ้าน้องหมาทำพลาด พาน้องหมาไปข้างนอก ฝึกขั้นตอนพื้นฐาน
ถ้าอยากฝึกแบบด่วนจี๋ ให้คุณจับตาน้องชิตลอดเวลาว่าทำท่าจะอึฉี่ตอนไหน โดยเฉพาะถ้าคิดจะทำธุระมันซะในบ้าน พฤติกรรมต้องสงสัยก็คือการถูไถเฟอร์นิเจอร์แล้วดมฟุดฟิด หรือดมแถวพรมแล้วเตรียมจะย่อ ถ้าจับได้เมื่อไหร่ให้รีบอุ้มออกไปข้างนอกที่จุดขับถ่ายทันที  ช่วยได้เยอะถ้าคุณใส่สายจูงตอนน้องชิอยู่ในบ้าน จะได้ไม่ชิ่งเข้ามุมลับตาคนแอบไปทำธุระ ถ้าคุณไม่ว่างจะอยู่สังเกตการณ์ ก็จับเข้ากรงก่อน แต่อย่าลืมว่ายังต้องปฏิบัติตามกฎที่ว่าลูกหมาต้องทำธุระทุก 20 นาที ส่วนหมาโตทุก 1 ชั่วโมงเสมอ ถ้าสู้อุตส่าห์ฝึกมาตลอดแล้วน้องชิดีแตกเผลอฉี่อึในบ้าน ห้ามคุณปรี๊ดแตกองค์ลงเด็ดขาด เพราะเดี๋ยวน้องหมาจะเชื่อมโยงผิดๆ ว่าคุณไม่ชอบให้มันฉี่หรืออึ น้องชิอาจเละเทะกว่าเดิม (ทีนี้ก็แอบฉี่อึกันล่ะ) แล้วที่อุตส่าห์ฝึกกันมาจะถอยหลังเข้าคลองได้ เพราะหมาจะกลัวการทำธุระต่อหน้าคุณ ทีนี้ต่อให้เป็นที่ที่กำหนดก็ไม่ได้ผลแล้ว  ตรงกันข้าม คุณต้องหักห้ามใจเข้าไว้ รอจนน้องชิเดินสบายใจไปที่อื่น แล้วค่อยกล้ำกลืนเก็บล้างทำความสะอาดด้วยน้ำยา enzymatic cleaner ที่กำจัดได้หมดไม่ว่าคราบหนักหรือเบา จะได้ไม่หลงเหลือกลิ่นให้น้องชิกลับมาซ้ำที่เดิมอีก ใช้แค่น้ำยาทำความสะอาดธรรมดาไม่ได้ เพราะมักมีส่วนผสมของน้ำยาฟอกขาวหรือแอมโมเนีย ซึ่งเป็นองค์ประกอบของ urine หรือก็คือฉี่ของน้องหมา จนทำให้กลิ่นกระจายชวนกลับมาใช้บริการซ้ำ ถ้าน้องชิทำจนติดนิสัยไปแล้ว ให้ล้างทำความสะอาดจุดนั้นด้วย enzymatic cleaner แล้วยกชามข้าวชามน้ำมาวางซะเลย น้องหมาไม่มีทางทำที่อยู่ที่กินของตัวเองเลอะเทอะ เพราะฉะนั้นก็ช่วยดัดนิสัยได้แน่นอน ห้ามตะคอกหรือลงไม้ลงมือกับน้องชิเด็ดขาด ให้เอาความรักและกำลังใจเข้าสู้ ฝึกขับถ่ายเป็นอะไรที่ต้องใช้เวลา ขอให้คุณพยายามต่อไป ถ้าน้องชิไม่ทำตามคำสั่งในทันทีก็อย่าเพิ่งหัวเสียไป  ถ้าน้องชิขับถ่ายถูกจุด ห้ามลืมให้ขนมเป็นรางวัลเด็ดขาด จะได้สร้างเสริมพฤติกรรมอันดี อย่าเอะอะก็เปลี่ยนจุดขับถ่ายมันทุกอาทิตย์ เดี๋ยวน้องชิงงแย่เลย ถ้าลูกหมาอึฉี่ผิดที่ต้องใจเย็นอ่อนโยนเข้าไว้ โกรธไปไม่มีประโยชน์เพราะมันเป็นเรื่องธรรมดา ถ้าคุณฝึกแล้วไม่ได้ผลทั้งๆ ที่ทำต่อเนื่องมาเป็นเวลานาน คงต้องให้เป็นหน้าที่ของครูฝึกมืออาชีพแล้วล่ะ ลองหาคอร์สหรือโรงเรียนฝึกหมาในอินเทอร์เน็ตดู จะเลือกแบบฝึกแต่หมาหรือฝึกคุณร่วมด้วยก็ได้ การปล่อยให้เป็นหน้าที่ของมืออาชีพนี่แหละวิธีที่จัดการกรณีนี้ได้ดีที่สุด เปิดโอกาสให้ชิวาว่า (ไม่ว่าโตหรือเด็ก) ไปเดินสำรวจตรงจุดขับถ่ายบ่อยๆ ถึงคุณจะติดประตูหมาไว้แล้วแต่ก็ต้องหมั่นพาน้องหมาออกไปชี้เป้าอยู่เสมอ อยู่ๆ หมาจะรู้เองว่าคุณอยากให้ไปฉี่อึที่ไหนนั้นเป็นไปไม่ได้ คุณต่างหากที่ต้องคอยย้ำ  ถ้าชิวาว่ายังเป็นลูกหมา เวลาตื่นอยู่ให้คอยพาออกไปชี้เป้าทุก 20 นาที ถ้าน้องหมาทำธุระตรงจุดให้คุณแสดงท่าทางดีใจชัดเจนแล้วให้รางวัล แต่ถ้าไม่สำเร็จก็พากลับเข้าบ้านไปก่อน แล้วพาออกมาใหม่ในอีก 20 นาทีให้หลัง ระหว่างนั้นให้คอยจับตามองน้องหมาอยู่ตลอด ถ้าน้องหมาย่อตัวเตรียมทิ้งระเบิดเมื่อไหร่จะได้แก้ไขทันด้วยการช้อนตัวออกไปทำธุระข้างนอก  ถ้าในบ้านมีคอกหรือกรงหมาไว้จะดีมากตอนฝึก เพราะหมาจะมองว่าเป็นบ้าน ธรรมชาติของหมาจะไม่ทำบ้านตัวเองเลอะเทอะ แต่อย่าให้หมาอยู่แต่ในกรงเป็นหลายๆ ชั่วโมง เพราะกรงควรจะเป็นที่ปลอดภัยไม่ใช่ที่คุมขัง ให้สลับกันไประหว่างเวลาอยู่ในกรง เวลาเล่น แล้วก็เวลาใส่สายจูงพร้อมออกข้างนอก ถ้าเป็นหมาโตให้คุณหมั่นพาออกไปทุกชั่วโมง ตั้งนาฬิกาปลุกเตือนไว้เลยก็ได้ กินอาหารแล้วไปกระตุ้นให้ลำไส้ทำงานจนหมาอยากขับถ่าย หรือก็คือประมาณ 15 - 30 นาทีหลังอาหาร ใช้ปฏิกิริยานี้ให้เป็นประโยชน์โดยพาน้องหมาออกไปเดินหลังอาหาร แล้วรอจนกว่าจะฉี่หรืออึ ห้ามทิ้งน้องหมาให้ทำธุระตัวเดียวตรงจุดที่กำหนดเด็ดขาด เดี๋ยวจะพลาดนาทีทอง เลยทำให้น้องหมาอดได้รางวัล ตอนฝึกก็เลือกเอาเลยว่าจะใช้คำว่า "ห้องน้ำ" หรือ "อึ/ฉี่" ต้องบอกคนในบ้านด้วยว่าให้ใช้คำเดียวกัน ไม่งั้นชิวาว่าจะงงเอา ทุกครั้งหลังน้องชิทำธุระเสร็จอย่าลืมชื่นชมแล้วให้ขนมด้วย น้องชิจะได้เชื่อมโยงการทำธุระกับจุดที่กำหนดจนอยากกลับมาที่จุดนั้นอีก  กดคลิกเกอร์แบบที่ใช้ฝึกหมาทุกครั้งที่น้องหมาขับถ่าย จะได้เชื่อมโยงเสียงคลิกกับรางวัล เวลาที่น้องหมาอึฉี่แล้วคุณกดคลิกเกอร์ น้องชิจะจดจำช่วงเวลานั้นว่าตัวเองกำลังทำอะไรอยู่แล้วรู้ว่าจะได้รางวัล ทีนี้ก็พูดคำว่า "ห้องน้ำ" ได้เลย สรุปคือทุกครั้งที่น้องชิขับถ่ายให้กดคลิกเกอร์แล้วตามด้วยคำว่า "ห้องน้ำ" พอนานๆ เข้าน้องชิจะเชื่อมโยงคำสั่ง "ห้องน้ำ" กับการฉี่หรืออึได้ แล้วรู้ว่าตัวเองทำถูกแล้ว ขั้นตอนสุดท้ายก็คือพาน้องชิไปที่จุดขับถ่าย แล้วสั่งว่า "ห้องน้ำ" อย่างเดียว ถึงตอนนี้น้องชิก็รู้แล้วว่าคุณอยากให้มันฉี่หรืออึ ก็จะพยายามทำตามสั่งเพราะอยากได้รางวัล แต่ถ้าน้องชิทำเฉยแสดงว่ายังเร็วไปสำหรับขั้นนี้ ให้กลับไปฝึกแบบปล่อยให้ฉี่อึแล้วค่อยกดคลิกเกอร์จากนั้นตามด้วยคำสั่งเหมือนเดิม รออีก 2 - 3 วันแล้วค่อยลองขั้นแอดวานซ์ดูอีกรอบ วิธีนี้จะสะดวกมากช่วงหน้าฝนหรือหน้าหนาว ลูกหมากลั้นอึฉี่ข้ามคืนไม่ได้แน่นอน เพราะฉะนั้นคุณต้องคอยพาออกไปทำธุระทุก 4 ชั่วโมงตอนกลางคืน แต่อย่าพยายามอุ้มออกมาจากกรงบ่อยเกินไป และอย่าแสดงท่าทางดีใจมากเกินจนหมาคิดไปเองว่าจะฉี่อึเมื่อไหร่ก็ได้ ไม่ต้องมีเวล่ำเวลา ที่คุณควรทำก็คืออุ้มลูกหมาขึ้นมาแล้วพาออกไปฉี่อึตรงจุดที่กำหนดโดยไม่ต้องพูดอะไร แล้วเดี๋ยวน้องหมาก็ฉี่เอง พอฉี่เสร็จเมื่อไหร่ก็ให้พากลับเข้าบ้าน จะใส่กรงหรือวางบนเบาะนอนก็ได้ จากนั้นคุณเองก็กลับไปนอน ระหว่างขั้นตอนที่ว่าห้ามคุณพูดคุยหรือแสดงท่าทีอะไรเด็ดขาด หมาจะได้รู้ว่านี่เป็นเวลาขับถ่าย ไม่ใช่เวลาวิ่งเล่น หมาจะยินดีทำซ้ำๆ ตามที่คุณสั่งก็ต่อเมื่อได้รางวัล อย่างถ้าคุณสั่งให้ชิวาว่า "นั่ง" พอน้องหมาทำตามแล้วได้รางวัล มันก็จะเชื่อมโยงว่าถ้าทำอะไรสักอย่างที่ไม่ต้องพยายาม (อย่างการนั่ง) ก็จะได้รางวัลเป็นขนมแสนอร่อย วิธีนี้คุณเอามาใช้กับการฝึกขับถ่ายให้เป็นที่ได้ เวลาน้องหมาทำธุระส่วนตัวตามสัญชาตญาณที่ไหนก็ตาม (ฉี่หรืออึนั่นแหละ) แล้วได้รางวัล ทีนี้มันก็จะเก็บ "พฤติกรรมนั้น" ไว้ทำเฉพาะจุดที่จำได้ว่ามีรางวัล  การฝึกแบบให้รางวัลนั้นคุณต้องยืนสังเกตการณ์อยู่ด้วยตลอดตอนที่น้องหมาฉี่หรืออึ เพราะฉะนั้นเวลาอยู่บ้านคุณก็ต้องหมั่นพาน้องหมาไปทำธุระตรงจุดที่คุณกำหนดบ่อยๆ รางวัลต้องเป็นขนมที่น้องหมาหลงใหลได้ปลื้มจนยอมแลกได้ทุกอย่าง ลองใช้หลายๆ อย่าง ตั้งแต่ขนมหมาที่มีขายทั่วไปจนถึงเนื้อไก่ ก้อนชีสจิ๋ว ไส้กรอก หรือถึงขั้นฮอตด็อก แต่ก็ต้องคำนึงถึงสุขภาพของน้องหมาเป็นสำคัญนะ ทางที่ดีให้ปรึกษาคุณหมอก่อนว่าอะไรที่น้องหมากินได้ไม่ได้บ้าง บอกเลยว่าฝึกได้และควรฝึกตั้งแต่น้องหมาอายุประมาณ 8 อาทิตย์ ฝึกแบบนี้ต้องใช้เวลา เพราะงั้นใจเย็นหน่อย ช้าๆ ได้หมานิสัยงาม ยิ่งปล่อยให้ชิวาว่าโตจนแก่เท่าไหร่ก็ยิ่งฝึกยากขึ้นเท่านั้น ของแบบนี้ฝึกไวก็เป็นไวนะ เลือกเลยว่าคุณอยากให้ชิวาว่าฉี่อึตรงไหน ตอนพาลูกหมามาบ้าน ที่แรกที่ควรพาไปก่อนเข้าบ้านก็คือจุดขับถ่ายนี่แหละ ใจแข็งหน่อย อย่าไปสนถ้าหมาชวนเล่น ให้ไปดมสำรวจที่ทางก่อนจะดีกว่า ถ้าน้องหมาอึหรือฉี่ ก็รีบตื่นเต้นดีใจแล้วให้รางวัลได้เลย
คอยจับตาเวลาหมาอยู่ในบ้าน. ถ้าน้องหมาทำพลาดก็ใจเย็นเข้าไว้. ท่องไว้ใจร่มๆ. ขอความช่วยเหลือจากผู้เชี่ยวชาญ. พาหมาออกไปข้างนอกบ่อยๆ. พอหมาตื่นหรือหลังอาหารให้พาออกไปทันที. สอนให้น้องหมาขับถ่ายตามสั่ง. คอยพาลูกหมาออกไปนอกบ้านตอนกลางคืน. ฝึกแบบทำดีให้รางวัล. เริ่มฝึกตั้งแต่น้องหมายังเล็ก. กำหนดที่ทางสำหรับขับถ่ายตั้งแต่พาน้องหมาเข้าบ้านวันแรกเลย.
https://www.wikihow.com/Potty-Train-a-Chihuahua https://www.wikihow.com/Potty-Train-a-Chihuahua https://www.wikihow.com/Potty-Train-a-Chihuahua
Avoiding Frustration and Accidents Taking Your Dog Outside Practicing the Basics of Potty Training